รัฐบาลไทย-ข่าวทำเนียบรัฐบาล-"สานพลังประชารัฐ" D3 หารือแนวทางการผลักดันการเรียนรู้ด้านการท่องเที่ยวและบริการเข้าสู่ภาคการศึกษาให้เป็นวาระแห่งชาติ
วันพุธที่ 8 มีนาคม 2560
"สานพลังประชารัฐ" D3 หารือแนวทางการผลักดันการเรียนรู้ด้านการท่องเที่ยวและบริการเข้าสู่ภาคการศึกษาให้เป็นวาระแห่งชาติ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา ในฐานะหัวหน้าทีมภาครัฐ คณะทํางานสานพลังประชารัฐ
ด้านการส่งเสริมการท่องเที่ยวและMICE(D3)และนายชนินทธ์ โทณวณิก หัวหน้าทีมภาคเอกชนคณะทํางานD3ประชุมหารือความร่วมมือด้านการส่งเสริมการท่องเที่ยวและMICEกับผู้บริหารองค์กรหลักกระทรวงศึกษาธิการ เมื่อวันอังคารที่7มีนาคม2560ณ ห้องประชุมสํานักงานคณะกรรมการการอาชีวศึกษา
การประชุมหารือครั้งนี้ คณะทํางานสานพลังประชารัฐ ด้านการส่งเสริมการท่องเที่ยวและMICE(D3) ได้เข้าหารือกับรัฐมนตรีและผู้บริหารองค์กรหลักกระทรวงศึกษาธิการ โดยมีแนวคิดที่จะผลักดันด้านการเรียนรู้ด้านการท่องเที่ยวเข้าสู่ภาคการศึกษาให้เป็นวาระแห่งชาติ เพื่อต้องการปลูกฝังแนวคิดด้านการท่องเที่ยวให้นักเรียนตั้งแต่เด็ก ให้เกิดความภาคภูมิใจในท้องถิ่นตนเอง ซึ่งจะส่งผลให้เกิดความรักท้องถิ่น รวมทั้งเกิดความรู้สึกรักชาติในอนาคต จึงได้จัดทําข้อเสนอ"แนวทางการผลักดันการเรียนรู้ด้านการท่องเที่ยวและบริการเข้าสู่ภาคการศึกษา ให้เป็นวาระแห่งชาติ"
ทั้งนี้ จากข้อมูลปัจจุบันพบว่าประเทศไทยมีงานในภาคบริการถึง17ล้านคน หรือร้อยละ40ของกําลังแรงงานไทยซึ่งในประเทศที่พัฒนาแล้วต่างขับเคลื่อนเศรษฐกิจด้วยภาคบริการซึ่งมีมูลค่าสูงถึงร้อยละ70-80ของGDPโดยเฉพาะอย่างยิ่งอุตสาหกรรมที่จะมีความสําคัญในอนาคต เช่น การแพทย์ การท่องเที่ยว ดิจิทัล โลจิสติกส์ ล้วนอยู่ในภาคบริการทั้งสิ้น ในขณะที่กลุ่มอุตสาหกรรมใหม่ เช่น หุ่นยนต์ อาหารสําหรับอนาคต อิเล็กทรอนิกส์อัจฉริยะ ฯลฯ ก็ล้วนแต่ต้องพึ่งพางานจากภาคบริการทั้งสิ้น
แต่ปัญหาที่พบในขณะนี้ของไทย คือ ปัญหาด้านบุคลากรในอุตสาหกรรมบริการกล่าวคือ ขาดแคลนความเชี่ยวชาญในตําแหน่งงาน เช่น ภาษา ทักษะ มาตรฐานCore Competencyเป็นต้น คณะทํางานD3จึงต้องการให้อุตสาหกรรมการท่องเที่ยวเป็นสื่อในการพัฒนาเยาวชนของชาติ เพราะจะเป็นกลไกสําคัญในการขับเคลื่อนเศรษฐกิจ และสร้างรายได้ให้ประเทศมากขึ้นจากปัจจุบัน ซึ่งไทยมีรายได้จากนักท่องเที่ยวต่างชาติมากเป็นอันดับที่6ของโลก อันจะส่งผลถึงValue Chainที่ครอบคลุมหลากหลายบริการมากยิ่งขึ้นและจะส่งผลให้เด็กและเยาวชนมีความรักชาติ รักท้องถิ่น รักงานบริการ มีความเข้าใจอุตสาหกรรมดังกล่าว และจะได้มีโอกาสเรียนรู้การเป็นเจ้าบ้านและนักท่องเที่ยวที่ดีอีกด้วย
แนวทางที่สําคัญ คือ จะเริ่มปลูกฝังให้เยาวชนตระหนักถึงความสําคัญของอุตสาหกรรมบริการและการท่องเที่ยว โดยเริ่มต้นตั้งแต่ระดับประถมศึกษาและมัธยมศึกษาซึ่งจะมีกลไกการทํางานร่วมกันที่หลากหลาย เช่น การเริ่มต้นให้นักเรียนในระดับประถม-มัธยมศึกษาทัศนศึกษาในพื้นที่จังหวัดของตนอย่างน้อยเทอมละ1ครั้ง หรือเยี่ยมชมสถานบริการประเภทต่าง ๆ ที่ตั้งอยู่ในชุมชนของตน เช่น โรงพยาบาล ร้านค้า โรงแรม ร้านอาหาร ท่องเที่ยวชุมชน ตลาดวิถีชีวิต ฯลฯ อย่างน้อยเดือนละ1ครั้ง หรืออาจจะให้ปราชญ์ชาวบ้านหรือผู้ประกอบการภาคบริการในพื้นที่มาเล่าประสบการณ์และความสําเร็จของตน เพื่อให้นักเรียนเกิดแรงบันดาลใจและเข้าใจในวิถีชีวิตวัฒนธรรมชุมชนมากขึ้น หรือนําหลักสูตรการท่องเที่ยวและบริการที่ ททท.ได้เคยทําไว้แล้ว ไปทดลองใช้ในโรงเรียน เป็นต้น
ทั้งนี้ ที่ประชุมได้ขอให้ตั้งคณะทํางานร่วมขึ้นมาชุดหนึ่ง โดยในส่วนของกระทรวงศึกษาธิการ มอบให้นางสุกัญญา งามบรรจง ผู้อํานวยการสํานักวิชาการและมาตรฐานการศึกษา สํานักงานคณะกรรมการการศึกษาขั้นพื้นฐานเป็นคณะทํางานเพื่อวางแผน ประสาน และดําเนินการตามความร่วมมือในครั้งนี้ ซึ่งคาดว่าอย่างช้าภายในเดือนตุลาคม2560จะเห็นรายละเอียดและแนวทางการทํางานของคณะทํางานที่เป็นรูปธรรม จากนั้นจะจัดให้มีShowcaseเกี่ยวกับการเรียนรู้ด้านการท่องเที่ยวและบริการ เพื่อผลักดันการเรียนรู้ด้านการท่องเที่ยวและบริการเข้าสู่ภาคการศึกษาให้เป็นวาระแห่งชาติต่อไป